Ehdotus neuvoston asetus Kiinan kansantasavallasta peräisin olevien peroksodisulfaattien tuontia koskevan polkumyynnin vastaisen menettelyn päättämisestä /* KOM/2002/0150 lopull. */



Virallinen lehti nro 151 E , 25/06/2002 s. 0305 - 0305



Ehdotus NEUVOSTON ASETUS Kiinan kansantasavallasta peräisin olevien peroksodisulfaattien tuontia koskevan polkumyynnin vastaisen menettelyn päättämisestä (komission esittämä) PERUSTELUT 1. Komissio ilmoitti 20. joulukuuta 2000 Euroopan yhteisöjen virallisessa lehdessä julkaistulla ilmoituksella (EYVL C 366, 20.12.2000, s. 5) toimenpiteiden voimassa olon päättymistä koskevan tarkastelun vireillepanosta asiassa, joka koskee Kiinan kansantasavallasta peräisin olevien peroksodisulfaattien tuontia yhteisöön. Tarkastelua koskevan pyynnön oli esittänyt Euroopan kemianteollisuutta edustava European Chemical Industry Council (CEFIC). 2. CEFIC peruutti tarkastelua koskevan pyyntönsä virallisesti 25. tammikuuta 2002 päivätyllä komissiolle osoitetulla kirjeellä. 3. Oheinen ehdotus neuvoston asetukseksi perustuu päätelmiin, joiden mukaan toimenpiteiden voimassaolon jatkamista ei voitaisi pitää yhteisön edun mukaisena. Asianomaisille osapuolille ilmoitettiin asiasta ja niille annettiin mahdollisuus esittää huomautuksensa. Komissio ei vastaan ottanut yhtään huomautusta siitä, että voimassaolon päättäminen ei olisi yhteisön edun mukaista. 4. Neuvoa-antavaa komiteaa kuultiin 21. helmikuuta 2002 ja kaikki jäsenvaltiot ilmaisivat myönteisen kantansa. 5. Tämän vuoksi ehdotetaan, että neuvosto hyväksyy oheisen ehdotuksen neuvoston asetukseksi. Ehdotus NEUVOSTON ASETUS Kiinan kansantasavallasta peräisin olevien peroksodisulfaattien tuontia koskevan polkumyynnin vastaisen menettelyn päättämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1] ja erityisesti sen 9 artiklan ja 11 artiklan 2 kohdan, [1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2). ottaa huomioon komission ehdotuksen, joka on tehty komission kuultua neuvoa-antavaa komiteaa, sekä katsoo seuraavaa: A. MENETTELY (1) Kiinan kansantasavallasta peräisin olevien peroksodisulfaattien tuontiin sovellettavien polkumyyntitoimenpiteiden voimassaolon lähestyvää päättymistä koskevan ilmoituksen [2] julkaisemisen jälkeen komissio vastaanotti neuvoston asetuksen (EY) N:o 384/96, jäljempänä 'perusasetus', 11 artiklan 2 kohdan mukaisen kyseisten toimen piteiden tarkastelua koskevan pyynnön. [2] EYVL C 167, 16.6.2000, s. 4. (2) Pyynnön esitti Euroopan kemianteollisuutta edustava European Chemical Industry Council, jäljempänä 'CEFIC', yhteisön tuottajien puolesta, joiden tuotanto muodostaa yhteisön koko peroksodisulfaattien tuotannon. (3) Pyyntöön sisältyi alustava näyttö siitä, että jos toimenpiteiden annettaisiin raueta, vahingollinen polkumyynti jatkuisi tai toistuisi, mitä pidettiin riittävänä perusteena toimenpiteiden voimassaolon päättymistä koskevan tarkastelun vireillepanolle. (4) Kuultuaan neuvoa-antavaa komiteaa komissio pani vireille Euroopan yhteisöjen virallisessa lehdessä julkaistulla ilmoituksella [3] Kiinan kansantasavallasta peräisin olevien, tällä hetkellä CN-koodiin ex 2833 40 00 kuuluvien peroksodisulfaattien tuontiin sovellettavien toimenpiteiden voimassaolon päättymistä koskevan tarkastelun. [3] EYVL C 366, 20.12.2000, s. 5. (5) Komissio ilmoitti asiasta virallisesti vientiä harjoittaville tuottajille ja tuojille, joita asian tiedettiin koskevan, viejämaan edustajille, edustaville käyttäjille sekä yhteisön tuottajille. Asianomaisille osapuolille annettiin tilaisuus esittää näkökantansa kirjallisesti ja pyytää kuulemista tarkastelun vireillepanoa koskevassa ilmoituksessa asetetussa määräajassa. B. PYYNNÖN PERUUTTAMINEN JA MENETTELYN PÄÄTTÄMINEN (6) CEFIC peruutti Kiinan kansantasavallasta peräisin olevien peroksodisulfaattien tuontia koskevan tarkastelupyyntönsä virallisesti 25 päivänä tammikuuta 2002 päivätyllä komissiolle osoitetulla kirjeellä. (7) Perusasetuksen 9 artiklan 1 kohdan ja 11 artiklan 2 kohdan mukaisesti menettely on päätettävä, jos pyyntö peruutetaan, paitsi jos päättäminen ei ole yhteisön edun mukaista. (8) Katsottiin, että menettely olisi päätettävä, sillä tutkimuksessa ei tullut ilmi seikkoja, jotka olisivat osoittaneet päättämisen olevan yhteisön edun vastaista. Asianomaisille osapuolille ilmoitettiin asiasta ja niille annettiin mahdollisuus esittää huomautuksensa. Yhdeltäkään osapuolelta ei kuitenkaan saatu huomautuksia. Näin ollen ei ole viitteitä siitä, että toimenpiteiden voimassaolon päättäminen ei olisi yhteisön edun mukaista. (9) Tämän vuoksi pääteltiin, että Kiinan kansantasavallasta peräisin olevien peroksodisulfaattien tuontia koskeva polkumyynnin vastainen menettely olisi päätettävä ja voimassa olevien toimenpiteiden olisi annettava raueta, ON ANTANUT TÄMÄN ASETUKSEN: 1 artikla Kumotaan Kiinan kansantasavallasta peräisin olevien peroksodisulfaattien, jotka luokitellaan tällä hetkellä CN-koodiin ex 2833 40 00, tuonnissa sovellettavat polkumyyntitoimenpiteet ja päätetään kyseistä tuontia koskeva menettely. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Neuvoston puolesta Puheenjohtaja